সাংবাদিক খুনের শেষ অভিযুক্তকেও কেন জামিন দিল আদালত?

ওয়েব ডেস্ক: কিছুদিন আগেই ছত্তিশগড়ের বাস্তারে খুন হয়েছেন সাংবাদিক মুকেশ চন্দ্রকর (Journalist Mukesh Chandrakar Murder Case)। তাঁকে নৃশংসভাবে খুন করে মৃতদেহ সেপটিক ট্যাঙ্কে লুকিয়ে দেওয়া হয়। এই ঘটনা গোটা দেশকে নাড়িয়ে দিয়েছে। এই পরিস্থিতির মাঝেই কয়েকবছর আগে আরক সাংবাদিক খুনের মামলায় জামিন দেওয়া হল এক অভিযুক্তকে। চাঞ্চল্যকর গৌরী লঙ্কেশ হত্যাকাণ্ডে (Gauri Lankesh Murder Case) শেষ অভিযুক্তকেও জামিন দিল ব্যাঙ্গালুরু সিটি সিভিল ও দায়রা আদালত (Bangaluru City Civil Coourt)।

আসলে সাংবাদিক গৌরী লঙ্কেশ খুনের মামলায় ১৬ জন অভিযুক্তের বিরুদ্ধে বিচার শুরু হয়েছিল, তাদের মধ্যে শেষ অভিযুক্ত ছিলেন শরদ বাসুদেব কালাস্করক। এবার তাকেও জামিন দেওয়া হল। বিচারপতি জানিয়েছেন, অভিযুক্ত কালাস্কর ২০১৮ সালের সেপ্টেম্বর থেকে বন্দি। তাই মামলার শুনানি শীঘ্রই শেষ হওয়ার কোন সম্ভাবনা নেই। বাকি অভিযুক্তদের সকলেই জামিন পেয়ে গেলেও তাকে কেন জামিন দেওয়া হবে না? অভিযুক্ত এই প্রশ্ন করতে তার জামিনের আবেদন মঞ্জুর করেন বিচারপতি।

আরও পড়ুন: বাড়িতে কুমির পুষেছিলেন প্রাক্তন বিজেপি বিধায়ক, তারপর যা হল…

এদিকে অভিযুক্তর প্রশ্ন শুনে প্রশাসনের তরফে দাবি করা হয়, অন্য ফৌজদারি মামলায় এই ব্যক্তি সাজা পেয়েছে। অর্থাৎ সে অপরাধপ্রবণ। তাই জামিন পেয়ে বাইরে গেলে ফের অপরাধ করার সম্ভাবনা আছে। তবে প্রশাসনের এই সওয়ালে সেভাবে কর্ণপাত করেননি বিচারপতি।

উল্লেখ্য, ২০১৭ সালের ৫ সেপ্টেম্বর পশ্চিম বেঙ্গলুরুতে নিজের বাড়ির বাইরে লঙ্কেশকে দুই মোটরবাইক আরোহী এসে আচমকা গুলি করে। তিনি ধর্মীয় রাজনীতির একজন সমালোচক ছিলেন। স্পষ্ট কথা বলতে ও লিখতে পছন্দ করতেন তিনি।

দেখুন আরও খবর: